Referat fra MIF hovedbestyrelse

I Augustenborghallerne

Onsdag d. 23/2 2022, kl. 19.00

Deltager: Bjarne Laugesen (FU), Per Johannsen (FU), Marianne Høj (Kultur), Lasse Duus (Fodbold), Sanne Frandsen (Løb), Thorkild Holm (Tennis), Peter Thomsen (Aktivitet), Maria Kolmos (Håndbold), Anne Christiansen (FU), Lars Øhlenschlæger (Linedance) og Hanne Thomsen (FU)

Afbud: Jeanette Myllerup (FU), Sarah Thysen (Gymnastik) og Ursula Hansen (Petanque)

**Dagsorden:**

1. Aktivitetsudvalg.
2. Godkendelse af referat fra sidste møde.
3. Orientering fra formanden.
4. Orientering fra kasserer.
5. Børneattester.
6. Overlap af aktiviteter.
7. Nyt fra afdelingerne.
8. Eventuelt.

Pkt. 1: Ingen aktiviteter p.t., venter på ringridning indkalder til møde. Lørdag d. 26. februar er der inspiration/workshop om børns deltagelse i foreningslivet. Meld jer endelig til hvis i har mulighed for det.

Pkt. 2: Referat godkendt.

Pkt. 3: Bjarne vil invitere alle bestyrelsesmedlemmer til et møde med DGI om hvordan vi får vores medlemmer tilbage igen.

 Indendørs træningstider for året 22/23 skal afleveres senest 14/4 2022, Bjarne indkalder de relevante.

 Der arbejdes stadig på et førstehjælpskursus.

 Der er søgt penge i coronapuljen for Kellmann cup.

 Der skal tages en drøftelse med Allan (halinspektøren) ang. en opslagstavle i forhallen.

 Hallen mangler hjælp til Andelskassens årsmøde (vedhæftet).

Pkt. 4: Pt ikke bogført ret meget.

 Regnskabet fra 2021 er underskrevet af revisorer uden bemærkninger.

 Regnskaberne gennemgås på generalforsamlingen.

Pkt. 5: Børneattester skal indhentes ved sæsonstart.

Pkt. 6: Løb har sagt OK til at gymnastik opretter et løbe/styrketræningshold.

 HUSK altid at afklarer med øvrige afdelinger, hvis man går lidt ind i andre afdelingers aktiviteter – meget gerne på et HB møde.

Pkt. 7: Håndbold: Mangler medlemmer. I næste sæson skal trille-trolde bold spilles en gang om ugen.

 Linedance: Workshop flyttes til 24/9. Arbejder på at skaffe flere medlemmer.

 Tennis: Har afholdt årsmøde. Har fået installeret den nye pavillon. Har haft et godt år i 2021 – har fået unge medlemmer. Efterlyser svar når der søges penge gennem HB. Påtænker måske padletennis – er det store nye på området.

 Løb: Er allerede på 63 medlemmer i 2022. Nyt begynder hold er startet.

 Vil lave et løb på 300 km – Lillehav rundt. Får besøg af Claus Hechmann (manden bag løbeprogrammerne som benyttes).

 Fodbold: Har afholdt årsmøde. Et bestyrelsesmedlem har ønsket at udtræde uden at være på valg – er stadig 8 medlemmer. Har fået godkendt at de må bruge 25.000 kr. uden for budget til ny måltavle – efter stormen havde ødelagt den anden. Lasse gennemgik bestyrelsesportalen Better Board – kontakt Lasse hvis i er interesseret i at komme med. Kan ses på YouTube hvis i ønsker mere information.

 Kultur: Har afholdt koncert med Almost Irish og revyen er 10. 11. 12. og 13. marts. 20. maj afholdes forårs koncert med Mark & Christoffer.

 Der afholdes årsmøde d. 5/3.

Pkt. 8: Alssundman triatlon søger hjælpere – Maria undersøger om det er med økonomisk godtgørelse.